EESMÄRK  Toetuse eesmärgiks on Eesti maaelu arengukava 2007-2013 alusel toetada Maaelu Arengu Euroopa  Põllumajandusfondist (EAFRD) põllumajandusettevõtjate tootmise mitmekesistamist ja konkurentsivõime parandamist. Biokütuse kasutamise edendamine annab panuse ka tõhusa energiaturu kujundamisse, suurendades taastuvatest energiaallikatest toodetava energia osatähtsust. Potentsiaali taastuvenergia tootmiseks annab biomassitootmise suurendamine hetkel kasutusest väljas oleval maal.  Bioenergia tootmise investeeringutoetuse  spetsiifilised eesmärgid on järgmised:  • Uus turg põllumajandustootjatele;  • Uute tehnoloogiate kasutuselevõtmine;  • Põllumajandustootjate konkurentsivõime (sh sissetulekute) suurenemine;  • Keskkonnahoid;  • Maastikuhooldus;  • Energiatoorme tarnekindlus;  • Energiakandjate mitmekesisus;  • Energiatootmise hajutatus.